01998D0059 — ET — 01.05.2004 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B TÄITEVKOMITEE OTSUS, 16. detsember 1998, dokumendinõustajate kooskõlastatud töölerakendamise kohta (SCH/Com-ex (98) 59 rev.) (ELT L 239 22.9.2000, lk 308)

Muudetud:

Euroopa Liidu Teataja nr lehekülg kuupäev





Muudetud:









▼B

TÄITEVKOMITEE OTSUS,

16. detsember 1998,

dokumendinõustajate kooskõlastatud töölerakendamise kohta

(SCH/Com-ex (98) 59 rev.)







TÄITEVKOMITEE, võttes arvesse Schengeni lepingu rakendamise konventsiooni artiklit 132, võttes arvesse nimetatud konventsiooni artikleid 12 ja 26, võttes arvesse oma 16. septembri 1998. aasta deklaratsiooni (dokument SCH/Com-ex (98) decl 3), ON VASTU VÕTNUD JÄRGMISE OTSUSE:







1. Käesolevaga kiidetakse heaks õhu- ja mereliikluses ning konsulaaresindustes dokumendinõustajate kooskõlastatud töölerakendamise kava (dokument SCH/I-Front (98) 171 rev 4).

2. Võetakse teadmiseks nende paikade nimekiri, mida peetakse praegu dokumendinõustajate jaoks põhimõtteliselt sobivaks, ning nimekiri olemasolevate oluliste paikade ja piirkondade määramise kohta (dokument SCH/I-Front (98) 184 rev 3).









SCH/I-Front (98) 171 rev 4

RAKENDAMISPÕHIMÕTTED

Täitevkomitee toonitas 16. septembri 1998. aasta koosolekul dokumendinõustamise erilist tähtsust Schengeni alale ebaseadusliku sisserände vastu võitlemisel (SCH/Com-ex (98) decl 3).

Samuti tegi täitevkomitee ülesandeks töötada välja praktiline kord, mis on sätestatud allpool.

Õhu- ja laevaliikluse konsulaaresinduste dokumendinõustajate kooskõlastatud töölerakendamine toimub vastavalt järgmistele suunistele:

1. Ühiste dokumendinõustajarühmade loomise kord

a) Schengeni riigid korraldavad vajaduse korral teabeseminare, mille kava ja kestus vahelduvad vastavalt konkreetse juhtumi vajadustele, järgmistel teemadel:

— järeletehtud ja võltsitud dokumentide avastamine,

— tegevusviisid,

— seadmete hankimine järeletehtud ja võltsitud dokumentide avastamiseks,

— kontrolli käsitlevad eeskirjad ja õigusnormid.

Tagatakse järgmine nõustamistegevus:

— lennuettevõtjatele või laevandusettevõtjatele,

— ühe või mitme Schengeni riigi konsulaaresinduse abistamiseks kolmandates riikides,

— piiri- või sisserändeasutuste abistamine kolmandate riikide lähtelennujaamades või -sadamates.

Dokumendinõustajad abistavad samuti transpordifirmasid ning lähtelennujaamades ja -sadamates pardaleminekueelse kontrolli eest vastutavaid töötajaid.

Schengeni riikide eesmärk on lähetada nõustajaid ajavahemikuks kahest kolme nädalani. Üksikud riigid jätavad endale õiguse võtta ühepoolseid järelevalvemeetmeid.

b) Schengeni riigid nimetavad kesksed kontaktpunktid, mille kaudu edastatakse nõustamise vajadus ja toetuse andmise suutlikkus ning korraldatakse kõik korralduslikud aspektid ja saadetakse dokumendinõustamist käsitlev teave. Nimetamisettepaneku teinud Schengeni riigi keskne kontaktpunkt vastutab töö kooskõlastamise eest (ettevalmistamine, rakendamine ja järelevalve, pidades silmas konkreetseid lähetustegevusi). Nii eesistujariik kui ka juhtiv kontaktpunkt võtab arvesse ELi raamistikus toimuvaid paralleelseid tegevusi.

c) Kesksed kontaktpunktid teevad otsest koostööd usalduse alusel.

d) Kesksed kontaktpunktid määravad korrapäraselt koolitusmaterjali vajaduse, mida vajaduse korral täiendatakse praktiliste kogemuste alusel, ja teatavad üksteisele viivitamata uutest tegevusviisidest.

e) Eesistujariik konsulteerib delegatsioonidega õigeaegselt vajaduse üle taotleda ELi rahastamist (Odysseus) ja esitab - koolituskursuste, toetuse ja koolitusmaterjalide valmistamise praktilise korralduse alal - Euroopa Komisjonile ELi eesistujariigi kaudu rahalise abi taotluse Odysseuse programmist. Esimesed sellised taotlused koos juhitava projekti määratlusega (osalevad riigid, rühmade kooskõlastus, koht, rahaline toetus) tuleb esitada hiljemalt 31. märtsiks 1999 (esitamise tähtaeg).

2. Dokumendinõustajate määramiseks sobivate kohtade valik

Igal erijuhul kohaldatavat olemasolevat olukorda arvestades teeb dokumendinõustajate määramiseks sobivate konsulaaresinduste ja (või) transpordifirma kontorite asukohtade valiku välismaal piiride alamrühm eraldi märkuses.

Isegi kui loendis ei ole seda konkreetselt märgitud, tuleks Schengeni piirkonda inimesi vedava siseriikliku lennuettevõtja ning laevaühingu töötajatele samuti pakkuda koolitust, kui selleks jätkub personali.

Lisaks võib piisava personali korral pakkuda dokumendinõustamist transpordifirmadele, kes ei teeninda otseselt sihtpunkte Schengeni piirkonnas, aga korraldavad reise Schengeni piirkonna õhu- ja mereühenduste lähtepunktidesse.

Kõigil juhtudel tuleks pärast üksikute nõustamisprojektide määratlemist võtta viivitamata ühendust konsulaaresinduste ja transpordifirmadega. Põhimõtteliselt teatatakse kõigile Schengeni riikide konsulaaresindustele dokumendinõustajate kavandatavast lähetusest esindustesse kohalikul tasandil.

3. Oluliste paikade ja piirkondade määratlemine

Dokumendinõustajate töölerakendamine põhineb olukorra jooksval hinnangul. Piiride alamrühm määratleb olulised paigad ja piirkonnad eraldi märkuses.

4. Dokumendinõustajale esitatavad nõudmised

Dokumendinõustajana töötav personal peab sobima ametialaselt ja oma isikuomaduste poolest. Neil peaks olema vähemalt viis aastat töökogemust täitevorganis.

Dokumendinõustajatel peaksid piisavalt oskama keelt, mida nende määramiskohas õhu- ja meretranspordis peamiselt räägitakse, ja nad peaksid kindlasti hästi valdama ingliskeelset lennundus- ja dokumenditerminoloogiat (IATA koolitusmaterjal). Dokumendinõustajana töötavatel ametnikel peavad samuti olema selleks tegevuseks vajalikud pedagoogilised ja didaktilised oskused.

5. Aruandluse kord ja arenguplaanid

Pärast lähetust koostavad dokumendinõustajad kirjaliku aruande lähetuse käigu ja avastatud nõrkade kohtade, tegevusviiside ning juba võetud vastumeetmete kohta. Aruanne edastatakse vastutava riigi vahendusel Schengeni sekretariaadile, kes saadab selle edasi kõigile piiride alamrühma delegatsioonidele.

Eesistujariik koostab koondaruande, mis esitatakse I töörühmale („Politsei ja turvalisus“) iga poole kalendriaasta järel selle kuuekuulise ajavahemiku tegevuste kohta koos analüüsiga.

Samuti kavandab eesistujariik ettepanekuid edasiseks menetluseks, sealhulgas edasiste nõuandemeetmete ja tehniliste või taktikaliste parenduste kavandamine, ning esitab need piiride alamrühmale heakskiitmiseks.









SCH/I-front (98) 184 rev 3

DOKUMENDINÕUSTAJATE KOOSKÕLASTATUD TÖÖLERAKENDAMINE ÕHU- JA MERELIIKLUSES NING KONSULAARESINDUSTES

Dokumendinõustajate lähetusteks praegu põhimõtteliselt sobivaks peetavate paikade valik ning jooksvate sihtpaikade ja -piirkondade nimetamine

I. Dokumendinõustajate määramiseks praegu sobivaks peetavate kohtade valik

▼A1

Lähtudes valitseva olukorra hindamisest, peetakse dokumendinõustajate lähetamiseks põhimõtteliselt sobivaks konsulaaresindusi ja/või lennu- ja laevandusettevõtjate välisfiliaale järgmistes asukohtades (loetelu täiendatakse vastavalt vajadusele):

— Abidjan (Côte d'Ivoire) — Lennuettevõtjad — Esindused: Prantsusmaa, Portugal

— Abu Dhabi (Araabia Ühendemiraadid) — Tähtis transiitlennujaam lendudeks Euroopasse, seega oleks nõustamine ja koolitus eelkõige lennuettevõtjate huvides

— Accra (Ghana) — Lennuettevõtjad

— Ankara (Türgi) — Lennuettevõtjad

— Bamako (Mali) — Lennuettevõtjad — Esindused: Prantsusmaa

— Bangkok (Tai) — Lennuettevõtjad

— Beirut (Liibanon): — Lennuettevõtjad — Laevandusettevõtjad — Esindused: Küpros

— Bissau (Guinea-Bissau) — Lennuettevõtjad — Esindused: Portugal

— Brazzaville (Kongo) — Lennuettevõtjad — Esindused: Prantsusmaa

— Cairo (Egiptus): — Lennuettevõtjad — Laevandusettevõtjad — Esindused: Küpros

— Casablanca (Maroko) — Lennuettevõtjad — Esindused: Hispaania

— Colombo (Sri Lanka) — Lennuettevõtjad — Esindused: Prantsusmaa

— Dacca (Bangladesh) — Lennuettevõtjad — Esindused: Prantsusmaa

— Dakar (Senegal) — Lennuettevõtjad — Esindused: Prantsusmaa, Portugal, Hispaania

— Damaskus (Süüria): — Lennuettevõtjad — Esindused: Küpros

— Douala (Kamerun) — Lennuettevõtjad — Esindused: Prantsusmaa

— Dubai (Araabia Ühendemiraadid) — Tähtis transiitlennujaam lendudeks Euroopasse, seega oleks nõustamine ja koolitus eelkõige lennuettevõtjate huvides

— Haiti — Lennuettevõtjad — Esindused: Prantsusmaa

— Ho Chi Minh (Vietnam) — Lennuettevõtjad — Esindused: Prantsusmaa

— Hongkong — Lennuettevõtjad — Esindused: Prantsusmaa

— Islamabad (Pakistan) — Lennuettevõtjad — Esindused: Hispaania

— Istanbul (Türgi) — Lennuettevõtjad — Esindused: Hispaania

— Karachi (Pakistan) — Lennuettevõtjad — Esindused: Saksamaa (soovitav on intensiivne nõustamine ja koolitus).

— Kiiev (Ukraina) — Esindused: Portugal

— Kuveit — Lennuettevõtjad

— Lagos (Nigeeria) — Lennuettevõtjad — Esindused: Saksamaa, Prantsusmaa, Hispaania.

— Lima (Peruu) — Lennuettevõtjad — Esindused: Hispaania

— Luanda (Angola) — Lennuettevõtjad — Esindused: Portugal

— Macao — Lennuettevõtjad — Esindused: Portugal

— Malabo (Ekvatoriaal-Guinea) — Lennuettevõtjad — Esindused: Hispaania

— Maputo (Mosambiik) — Lennuettevõtjad — Esindused: Portugal

— Moskva (Venemaa) — Lennuettevõtjad

— Nador (Maroko) — Esindused: Hispaania

— Nairobi (Kenya) — Lennuettevõtjad — Esindused: Saksamaa, Prantsusmaa

— Peking (Hiina) — Lennuettevõtjad — Esindused: Prantsusmaa, Hispaania

— Praia (Cabo Verde) — Lennuettevõtjad — Esindused: Portugal

— Rabat (Maroko) — Lennuettevõtjad — Esindused: Hispaania

— Rio de Janeiro (Brasiilia) — Lennuettevõtjad — Esindused: Portugal

— São Tomé (São Tomé ja Príncipe) — Lennuettevõtjad — Esindused: Portugal

— Sal (Cabo Verde) — Lennuettevõtjad — Esindused: Portugal

— Sana (Jeemen) — Lennuettevõtjad

— Santo Domingo (Dominikaani Vabariik) — Lennuettevõtjad — Esindused: Hispaania

— Shanghai (Hiina) — Lennuettevõtjad — Esindused: Prantsusmaa

— Skopje (Endine Jugoslaavia Makedoonia Vabariik) — Lennuettevõtjad

— Tangiers (Maroko) — Lennuettevõtjad — Laevandusettevõtjad — Esindused: Hispaania

— Tetuan (Maroko) — Esindused: Hispaania

— Tirana (Albaania) — Lennuettevõtjad

— Tunis (Tuneesia) — Lennuettevõtjad

— Yaoundé (Kamerun) — Lennuettevõtjad — Esindused: Prantsusmaa

▼B

II. Jooksvate oluliste paikade ja piirkondade määratlus

Olukorra jooksva hindamise alusel peetakse dokumendinõustajate töölerakendamist järgmistes I jaotisest valitud paikades praegu eriti tähtsaks. See loetelu ei ole täielik. Loetelu ajakohastatakse vastavalt vajadusele.

— Abidjan

— Abu Dhabi

— Accra

— Bamako

— Brazzaville

— Casablanca

— Dakar

— Dubai

— Istanbul

— Lagos

— Moskva

— Tirana

— Tunis

Eesmärgiks peaks olema dokumendinõustajate viivitamatu kooskõlastatud töölerakendamine nimetatud paikades.

Lisaks tuleks dokumendinõustajad võimalikult kiiresti lähetada järgmistesse paikadesse allpool esitatud järjekorras:

— Bangkok

— Ankara

— Karachi

— Nairobi

— Sanaa